རྒྱ་ནག་གིས་ཆབ་སྲིད་སློབ་གསོ་བཅོས་བསྒྱུར་ཁང་དེ་རིགས་བོད་ནང་དུ་ཡང་མང་པོ་བཙུགས་ཡོད་པ་དང་།དེ་སྔོན་ནག་ཆུ་ས་ཁུལ་སོག་རྫོང་ནང་ཡོད་པའི་ལྟེ་གནས་ཁང་ཞིག་ནང་ཟླ་བ་༤ཡི་རིང་བཀག་ཉར་བྱས་པའི་དགེ་འདུན་པ་ཞིག་གིས།བོད་ཀྱི་འགྲོ་བ་མིའི་ཐོབ་ཐང་དང་མང་གཙོ་འཕེལ་རྒྱས་ཁང་ལ་རང་གི་ཉིན་ཐོ་མཁོ་སྤྲོད་བྱས་ཡོད་པ་དང་།དེའི་ནང་ཁོང་དང་འདྲ་བའི་གྲྭ་བཙུན་མང་པོ་ཞིགབོད་རང་སྐྱོང་ལྗོངས་ཀྱི་ཕྱི་ལོགས་སུ་སློབ་གཉེར་དུ་ཕྱིན་པར་བཙན་དབང་དང་སྡིགས་སྐུལ་ཐོག་ནས་ཚུར་སྐད་བཏང་ནས།ཆབ་སྲིད་སློབ་གསོའི་ལྟེ་གནས་ཁང་དུ་བཀག་ཉར་འོག་འཇོག་གི་ཡོད་པ།སློབ་གསོའི་སྐབས་སུ་༧གོང་ས་མཆོག་ལ་ངན་དམོད་བྱེད་དུ་འཇུག་གི་ཡོད་པ་དང་།སྐབས་རེ་སྒོ་ཁར་དམག་སྦྱོང་བྱེད་དུ་འཇུག་གི་ཡོད་ཁར།འཛིན་གྲྭ་ཚང་མ་རྒྱ་སྐད་ཐོག་ཡིན་པ།དེ་བཞིན་ལྟེ་གནས་ཁང་དེའི་ནང་དུ་བཙུན་པ་ཚོར་བཙན་གཡེམ་བྱེད་ཀྱི་ཡོད་པའི་ཐོག་ལ་བཙུན་མ་མང་པོ་ཞིག་དབང་པོ་ཤོར་ནས་རྒྱལ་འགྲོ་གི་འདུགསྐབས་རེ་བཙུན་མ་ཚོ་རྒྱལ་སོང་དུས།ཁོ་ཚོ་བཙོན་སྲུང་མི་སྣ་ཚོས་ཡར་ཁང་པའི་ནང་དུ་ཁྲིད་ནས་ནུ་མ་དང་གཟུགས་པོ་ཡོངས་ལ་གང་བྱུང་འཕུར་མཉེད་གཏོང་གི་ཡོད་པ་ངས་ཀྱང་མཐོང་བྱུང་།བར་སྐབས་ཤིག་ལ་བཙུན་མ་དག་དབང་པོ་ཤོར་དུས་བཙོན་སྲུང་པ་ཚོས་འཚང་ཁའི་ངང་ཁྲིད་འགྲོ་འདུགད་དུང་གཞན་ག་རེ་བྱེད་ཀྱིན་ཡོད་མིན་སུས་ཤེས།ལས་བྱེད་པ་བུ་འགའ་རེས་བཙུན་མ་ཚོ་ཉལ་ཁང་ནང་དུ་མནན་བསྡད་པ་ཡང་གོ་ཐོས་བྱུང་།ཞེས་བྲིས་ཡོད་འདུག